ветеринарните здравни/официалните сертификати въз основа на посочените регламенти, както и относно издаването и заместването на посочените сертификати, изисквани за въвеждането в Съюза (20) и движението в рамките на Съюза и между държави членки на определени пратки с животни и стоки (наричани заедно „сертификатите“).
 2. С настоящия регламент се установяват стандартни образци на ветеринарни здравни сертификати, официални сертификати или ветеринарни здравни/официални сертификати:
 a)
 за движение между държави членки или в рамките на Съюза на животни, продукти от животински произход и зародишни продукти от тях и бележки за попълването им;
 б)
 за въвеждане в Съюза на животни, продукти от животински произход, съставни продукти, зародишни продукти, странични животински продукти, кълнове за консумация от човека и семена, предназначени за производство на кълнове за консумация от човека, и бележки за попълването им.
 3. С настоящия регламент се установяват образци на сертификати съответно под формата на ветеринарни здравни сертификати, официални сертификати или ветеринарни здравни/официални сертификати, както и образец на удостоверение за следните животни и стоки, предназначени за консумация от човека:
 a)
 образци на сертификати за движение в рамките на Съюза на следните стоки, предназначени за консумация от човека:
 i)
 продукти от животински произход от сухоземни животни, които е разрешено да бъдат придвижвани от ограничителна зона, по отношение на която са наложени спешни мерки или мерки за контрол на болести, или са продукти с произход от животни от видове, по отношение на които са наложени посочените мерки;
 ii)
 неодран едър дивеч;
 б)
 образци на сертификати за въвеждане в Съюза на следните животни и стоки, предназначени за консумация от човека:
 i)
 продукти от животински произход и съставни продукти, за които такъв сертификат се изисква в съответствие с член 13 от Делегиран регламент (ЕС) 2019/625;
 ii)
 определени живи водни животни и продукти от животински произход, за които такъв сертификат се изисква в съответствие с член 3, първа алинея, буква в) от Делегиран регламент (ЕС) 2020/692;
 iii)
 живи насекоми и живи охлюви;
 в)
 образец на сертификат за кълнове и семена, предназначени за производство на кълнове;
 г)
 образец на сертификат за транзитно преминаване на съставни продукти, предназначени за консумация от човека, през Съюза до трета държава чрез незабавен транзит или след съхранение в Съюза;
 д)
 образци на сертификати при предкланичен преглед в стопанството на произход или при спешно клане извън кланицата;
 е)
 образец на частно удостоверение, подписано от стопанския субект в областта на храните, който внася трайни съставни продукти, съдържащи преработени продукти от животински произход, различни от преработено месо, когато тези съставни продукти се въвеждат в Съюза.
 Член 2
 Определения
 За целите на настоящия регламент се прилагат следните определения:
 1)
 „кланица“ означава кланица съгласно определението в точка 1.16 от приложение I към Регламент (ЕО) No 853/2004;
 2)
 „жабешки бутчета“ означава жабешки бутчета съгласно определението в точка 6.1 от приложение I към Регламент (ЕО) No 853/2004, както и жабешки бутчета от животни от рода Pelophylax от семейство Ranidae и от родовете Limnonectes, Fejervarya и Hoplobatrachus от семейство Dicroglossidae;
 3)
 „охлюви“ означава охлюви съгласно определението в точка 6.2 от приложение I към Регламент (ЕО) No 853/2004, както и всички охлюви от семейство Helicidae,